MUDr. Dagmar Breznoščáková Ph.D., LF UPJŠ KE a PA Vranov n. T.

**Slovenské doporučenia pre liečbu schizofrénie – dva roky v praxi**

 Dnešné požiadavky na liečbu v zmysle čo najlepšieho pomeru efektivity a bezpečnosti liečby sú v podstate štandardom, ktorý sa čoraz viac nielen vyžaduje ale aj uplatňuje v praxi. Preto zjednotiť čo najviac EBM podložené postupy, ktoré sú dobre uplatniteľné v praxi je výzvou nielen pre zostavovateľov, ale aj dôležitou spätnou väzbou.

 K dispozícii máme nielen viaceré zahraničné guideliny v liečbe psychických porúch, ale už viac ako dva roky aj slovenské doporučenia. Ako sa uplatňujú v praxi doporučenia pre liečbu schizofrénie? Sú využívané a rešpektované našimi odborníkmi? Aká je situácia, čo sa týka zvažovania pomeru efektivity a bezpečnosti už v akútnej fáze liečby psychotických porúch? Na tieto aj iné otázky môžeme nájsť odpovede v kvantitatívno-kvalitatívnej prierezovej štúdii na základe vyhodnotenia online štruktúrovaných dotazníkov u viac ako 140 slovenských psychiatrov. Budeme hľadať odpovede na otázky, ktoré sú najdôležitejšie faktory pri výbere konkrétneho antipsychotika v akútnej fáze liečby, aký je štandardný monitoring- frekvencia vyšetrení v udržiavacej a stabiizačnej fáze, aké vyšetrenia sú indikované na posúdenie nežiaducich účinkov liečby a aké sú dôvody pre zámenu antipsychotík či prechodu na iné.

V konečnom dôsledku sa pokúsime zodpovedať otázku ako relevantné sú odporúčania MZ SR pre klinickú prax?